CELEX: 32004D0319
Language: et
Date: 2004-03-30 00:00:00
Title: Komisjoni otsus, 30. märts 2004, millega muudetakse otsuse 2003/804/EÜ (edasiseks kasvatamiseks, nuumamiseks, ülekandmiseks või inimtoiduks ettenähtud molluskite, nende marja ja sugurakkude importimise loomatervishoiu- ja sertifitseerimisnõuete kehtestamise kohta) I lisa (teatavaks tehtud numbri K(2004) 1076 all)EMPs kohaldatav tekst

Tähtis õiguslik teade

|

32004D0319

Euroopa Liidu Teataja L 102 , 07/04/2004 Lk 0073 - 0074

		Komisjoni otsus,30. märts 2004,millega muudetakse otsuse 2003/804/EÜ (edasiseks kasvatamiseks, nuumamiseks, ülekandmiseks või inimtoiduks ettenähtud molluskite, nende marja ja sugurakkude importimise loomatervishoiu- ja sertifitseerimisnõuete kehtestamise kohta) I lisa(teatavaks tehtud numbri K(2004) 1076 all)(EMPs kohaldatav tekst)(2004/319/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 28. jaanuari 1991. aasta direktiivi 91/67/EMÜ akvakultuurloomade ja -toodete turuleviimist reguleerivate loomatervishoiunõuete kohta, [1] eriti selle artikli 19 lõiget 1,ning arvestades järgmist:(1) Otsuses 2003/804/EÜ [2] on sätestatud nimekiri kolmandatest riikidest, millest liikmesriikidel on lubatud importida elusaid karploomi, nende marja ja sugurakke ühenduses nende edasiseks kasvatamiseks, nuumamiseks, ülekandmiseks või inimtoiduks, samuti ka sertifikaatide näidised, mis selliste saadetistega peavad kaasas olema.(2) Otsuse 2003/804/EÜ vastuvõtmise ajal ei olnud võimalik kõnealuse otsuse I lisas loetleda ühtegi kolmandat riiki.(3) Direktiivi 91/67/EMÜ jõustumisest saadik pole akvakultuurloomade kolmandatest riikidest ühendusse importimise loomatervishoiu nõuded muutunud. Kuni ühtlustatud sertifitseerimisnõuete kehtestamiseni, on liikmesriigid olnud vastutavad, et akvakultuurloomade ja nendest valmistatud toodete import kolmandatest riikidest allutatakse nõuetele, mis on vähemalt võrdsed nendega, mis kehtivad ühenduse toodete turuleviimise suhtes, vastavalt direktiivi 91/67/EMÜ artikli 20 lõikele 3.(4) Seepärast toimub teatud kolmandate riikide ja teatud liikmesriikide vahel kauplemine inimtoiduks mõeldud elusate kahepoolmeliste karploomadega. See kauplemine lõppeks alates 1. maist 2004, kui rakendatakse otsus 2003/804/EÜ.(5) Selleks, et mitte põhjuseta takistada kauplemist nende kolmandate riikidega, mis liikmesriikide hinnangul vastavad nõuetele, mis on vähemalt võrdsed nendega, mis kehtivad ühenduses turuleviimise suhtes, tuleks teatud kolmandad riigid ajutiselt lisada käesoleva otsuse I lisasse seniks, kuni on lõpetatud ühenduse normides sätestatud kohapealsed kontrollid.(6) Sellist ajutist nimekirja tuleks kohaldada ainult nõukogu direktiiviga 91/492/EMÜ [3] lubatud piirkondadest tuleva, inimtoiduks mõeldud elusate kahepoolmeliste karploomade impordi suhtes.(7) Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,ON VASTU VÕTNUD KÄESOLEVA OTSUSE:Artikkel 1Otsuse 2003/804/EÜ I lisa asendatakse käesoleva otsuse lisaga.Artikkel 2Käesolevat otsust kohaldatakse alates 1. maist 2004.Artikkel 3Käesolev otsus on adresseeritud liikmesriikidele.Brüssel, 30. märts 2004Komisjoni nimelkomisjoni liigeDavid Byrne[1] EÜT L 46, 19.2.1991, lk 1. Direktiivi on viimati muudetud määrusega (EÜ) nr 806/2003 (ELT L 122, 16.5.2003, lk 1).[2] ELT L 302, 21.11.2003, lk 22.[3] EÜT L 268, 24.9.1991, lk 1. Direktiivi on viimati muudetud määrusega (EÜ) nr 806/2003.--------------------------------------------------LISA"“I LISAPiirkonnad, kust on lubatud Euroopa Ühenduse vetes edasiseks kasvatamiseks, nuumamiseks või ülekandmiseks mõeldud teatud liiki elusate karploomade, nende marja ja sugurakkude importRiik | Piirkond | Erinõuded | Seletus |ISO kood | Nimi | Kood | Kirjeldus | Bonamia ostreae | Marteilia refringens |CA | Kanada | | | EI | EI | Ainult inimtoiduks ettenähtud elusad kahepoolmelised karploomad |HR | Horvaatia | | | EI | EI | Ainult inimtoiduks ettenähtud elusad kahepoolmelised karploomad |MA | Maroko Kuningriik | | | EI | EI | Ainult inimtoiduks ettenähtud elusad kahepoolmelised karploomad |NZ | Uus-Meremaa | | | EI | EI | Ainult inimtoiduks ettenähtud elusad kahepoolmelised karploomad |TN | Tuneesia | | | EI | EI | Ainult inimtoiduks ettenähtud elusad kahepoolmelised karploomad |TR | Türgi | | | EI | EI | Ainult inimtoiduks ettenähtud elusad kahepoolmelised karploomad |US | Ameerika Ühendriigid | | | EI | EI | Ainult inimtoiduks ettenähtud elusad kahepoolmelised karploomad |"--------------------------------------------------